Ахы иаҿагылаз аиҳәшьцәа: Ҭалии Шьазинеи Џьапуаԥҳацәа реибашьра аҭоурых
21:10 29.09.2023 (ирҿыцуп: 21:31 29.09.2023)
© Видео /Sputnik
Аиҳәшьцәа Ҭалии Шьазинеи Џьапуаԥҳацәа Аԥсны жәлар Рџьынџьтәылатә еибашьра ианналага актәи амш инаркны рашьцәа - аԥсадгьыл аиқәырхаҩцәа инарывагылеит, аха еиуеиԥшым абаталионқәа ирыланы.
Шьазина - Афон-Ешыратәи абаталион далалеит, Ҭали - Аҩадатәи Гәымсҭа ацҳа апозициақәа рахь дцеит.
Ҭали Џьапуаԥҳа аибашьра адәаҟны имҩаԥысуаз ахҭысқәа рвидеохроника анылҵон. Лара ишылҳәо ала, лгәы лыхьуан ахы иаҿагылаз, зыԥсҭазаарақәа зыԥсадгьыл иахҭнызҵоз ҳаҷкәынцәа рхаҿсахьақәа аӡәы имбакәа иахьҭахоз. Иара убас, аамҭа анлоуаз, амшынҵагьы илбоз-илаҳауаз анылҵон.
Шьазинагьы аԥхьатәи амш инаркны амшынҵа аҩра далагеит. Лара ишылҳәо ала, уи ианылҵон лгәы еиҳа илзырхьуаз, лгәы змырҭынчуаз зегьы.
Ҭали Џьапуаԥҳа илыхҵоуп Аԥсны Афырхаҵа ҳәа ахьӡ ҳаракы, Шьазина Џьапуаԥҳа - Аԥсны иреиҳаӡоу Леон Иорден ланашьоуп.
Шәахәаԥш аиҳәшьцәа-аветеранцәа ринтервиу.